Soko letu

SOKO LETU 

Soko ni mahali pa wazi penye watu wengi ambapo watu huchuuza bidhaa tofauti tofauti. Siku moja mama yangu alliniahidi kuwa tutaenda naye sokoni. Siku hiyo nilikuwa nimeingoja kwa hamu na gamu. Ilikua siku ya Jumamosi na kiangazi kilikuwa kali sana. 

Nilianza siku kwa kuoga mwili kwa maji yaliyokuwa baridi shadidi. Baada ya kuoga, nilivalia nguo niliyoipenda zaidi. Kisha nikaelekea sebuleni ili kumngoja mama. Mama alipomaliza kujitayarisha, alitutayarishia kiamsha kinywa. Sote tulikaa mezani na kubugia chakula hicho. 

Baada ya kula kiamsha kinywa, tulikaa sebulini ili chakula kiteremke. Tukiwa pale, tulitazama runinga na kuona habari za kijana aliyeuwawa kinyama na watu waliomteka nyara. Habari hii ilinitatanisha sana na nikaapa kuwa sitawahi kwenda kucheza mbali na nyumbani.

Baada ya muda mfupi, mama alitueleza kuwa safari yetu itangoa nanga wakati ule. Sote tuliingia garini na tukaanza safari ya kwelekea sokoni. Muda mchache baadaye, tuliwasili sokoni. Mama aliegesha gari kando ya barabara kisha nkachukua mkoba wangu na kushuka garini. 

Tulizunguka sokoni, kila mtu akiwa na shuguli za kununua alichotaka. Mle sokoni kulikuwa na wachuuzi wa mboga, matunda, nguo, mifuko na hata mikoba. Nilipokuwa katika pilka pilka zangu za kununua sabuni ya kufua nguo, nilimskia mtu akisema mwizi. Nillishtuka sana kuona kuwa mkoba wake ulikuwa umeibwa. Watu waliokuwa sokoni walimfumania mwizi yule na akakamatwa na kupelekwa katika kituo cha polisi. 

Tulimaliza shuguli zetu pale sokoni na kisha kurudi kwetu nyumbani. Siku niliyokuwa nimeingoja ilikuja kutimia.